Падзеі 2013–2014 гадоў вынеслі на паверхню вялікі вакуум узаемнага няведання паміж нашымі грамадствамі. З чым асацыюецца Беларусь у сярэднестатыстычнага ўкраінца, нават у прасунутага і адукаванага чалавека гадоў 25-ці? Лукашэнка, чыстыя вуліцы, стабільнасць, “Песняры” сярод старэйшага пакалення, у маладзейшых – “Ляпис Трубецкой” альбо “Brutto”. Што ведаем мы пра Украіну? Майдан, беспарадак, дрэнныя дарогі, ужо замарожаны праект “Верка Сярдзючка”, “Океан Ельзи”, “Воплі Відоплясова”, у найлепшым выпадку “Даха Браха”.